2019. gada 17. jūlijā Rīkojums Nr. 360

Rīgā (prot. Nr. 33 20. §)

**Par Latvijas Republikas delegāciju Eiropas Padomes Noziedzīgi iegūtu līdzekļu legalizācijas un terorisma finansēšanas novēršanas pasākumu novērtēšanas ekspertu komitejā un Finanšu darījumu darba grupā**

1. Lai pārstāvētu Latvijas intereses Eiropas Padomes Noziedzīgi iegūtu līdzekļu legalizācijas un terorisma finansēšanas novēršanas pasākumu novērtēšanas ekspertu komitejas (turpmāk – MONEYVAL) un Finanšu darījumu darba grupas (turpmāk – FATF) veiktajos novērtēšanas procesos, izveidot Latvijas Republikas delegāciju šādā sastāvā:

Delegācijas vadītāja

I. Znotiņa – Finanšu izlūkošanas dienesta priekšniece

Delegācijas locekļi:

A. Aizupietis – Valsts ieņēmumu dienesta Nelegāli iegūtu līdzekļu legalizācijas novēršanas pārvaldes galvenais jurists

A. Aļošina – Korupcijas novēršanas un apkarošanas biroja pārvaldes priekšniece

J. Bekmanis – Iekšlietu ministrijas valsts sekretāra vietnieks

G. Biezuma – Organizētās noziedzības un citu nozaru specializētās prokuratūras virsprokurore

D. Dubova – Finanšu un kapitāla tirgus komisijas Atbilstības kontroles departamenta Sankciju un atbilstības kontroles daļas atbilstības eksperte

I. Dubrovska – Finanšu izlūkošanas dienesta Stratēģiskās analīzes nodaļas vadītāja vietniece

I. Gerasimins – Ģenerālprokuratūras Darbības analīzes un vadības departamenta Metodikas nodaļas prokurors

I. Gise – Valsts policijas Galvenās kriminālpolicijas pārvaldes Ekonomisko noziegumu apkarošanas pārvaldes 1. nodaļas priekšniece

R. Grīnbergs – Iekšlietu ministrijas vecākais referents

I. Ivanovs – Korupcijas novēršanas un apkarošanas biroja nodaļas priekšnieka pienākumu izpildītājs

M. Jaksone – Finanšu izlūkošanas dienesta priekšnieka vietniece

S. Janisela – Ārlietu ministrijas Juridiskā departamenta Starptautisko tiesību nodaļas trešā sekretāre

L. Kļaviņa – Finanšu ministrijas valsts sekretāra vietniece finanšu politikas jautājumos

A. Krastiņš – Ārlietu ministrijas Juridiskā departamenta Starptautisko tiesību nodaļas vadītājs

L. Letiņa – Tieslietu ministrijas Civiltiesību departamenta Komerctiesību nodaļas juriste, Uzņēmumu reģistra eksperte juridisko personu izmantošanas noziedzīgiem nolūkiem novēršanas jomā

A. Lisenko – Korupcijas novēršanas un apkarošanas biroja nodaļas priekšnieks

K. Līce – Latvijas pārstāve starptautiskajās cilvēktiesību institūcijās, Ārlietu ministrijas Juridiskā departamenta direktora pienākumu izpildītāja

K. Markovskis – Finanšu un kapitāla tirgus komisijas Atbilstības kontroles departamenta direktora vietnieks

K. Matisons – Finanšu izlūkošanas dienesta Starptautiskās sadarbības nodaļas vadītājs

L. Medina – Tieslietu ministrijas valsts sekretāra vietniece tiesību politikas jautājumos

K. Mežals – Valsts ieņēmumu dienesta Nodokļu un muitas policijas pārvaldes Izlūkošanas analītiskās daļas vadītājs

G. Paidere – Uzņēmumu reģistra galvenā valsts notāre

A. Pavlovs – Valsts policijas Galvenās kriminālpolicijas pārvaldes Kriminālizlūkošanas vadības pārvaldes 2. nodaļas priekšnieka pienākumu izpildītājs

T. Platacis – Finanšu izlūkošanas dienesta Stratēģiskās analīzes nodaļas vadītājs

A. Priedītis – Patērētāju tiesību aizsardzības centra Patērētāju tiesību uzraudzības departamenta direktora vietnieks

A. Rudzīte – Valsts ieņēmumu dienesta Nelegāli iegūtu līdzekļu legalizācijas novēršanas pārvaldes direktore

D. Spūle – Tieslietu ministrijas Krimināltiesību departamenta direktora vietniece starptautiskajos jautājumos

J. Straume – Korupcijas novēršanas un apkarošanas biroja priekšnieks

B. Vītoliņa – Patērētāju tiesību aizsardzības centra direktore

A. Zitcere – Finanšu ministrijas Finanšu tirgus politikas departamenta direktore

Divas Valsts drošības dienesta amatpersonas

2. Delegācijas uzdevums ir pārstāvēt Latvijas intereses MONEYVAL un FATF veiktajos novērtēšanas procesos, demonstrējot Latvijas panākto progresu (turpmāk – delegācijas uzdevums), tai skaitā piedaloties 2019. gada decembra MONEYVAL plenārsēdē, FATF 2020. gada pirmajā plenārsēdē un citās sanāksmēs šo procesu ietvaros.

3. Par delegācijas uzdevuma izpildi ir atbildīgs delegācijas vadītājs.

4. Delegācijas vadītājs:

4.1. plāno un organizē delegācijas darbu;

4.2. sasauc delegācijas sanāksmes;

4.3. nodrošina delegācijas darbības atbilstību MONEYVAL un FATF procedūrām un citiem tiesību aktiem;

4.4. koordinē delegācijas sadarbību ar Latvijas, ārvalstu un starptautiskajām institūcijām, organizācijām un darba grupām delegācijas uzdevuma izpildei;

4.5. piesaistot ārvalstu ekspertus, organizē delegācijas locekļu simulācijas apmācības darbam MONEYVAL un FATF klātienes sanāksmēs un plenārsēdēs;

4.6. dod delegācijas locekļiem uzdevumus atbilstoši to institūciju kompetencei, kuras tie pārstāv;

4.7. nosaka delegācijas locekļu dalības nepieciešamību šā rīkojuma 2. punktā minētajās plenārsēdēs un sanāksmēs;

4.8. veic citas darbības delegācijas uzdevuma izpildei;

4.9. divu nedēļu laikā pēc šā rīkojuma 2. punktā minētajām plenārsēdēm iesniedz Ministru kabinetā ziņojumu par delegācijas uzdevuma izpildi.

5. Delegācijas loceklis:

5.1. pēc delegācijas vadītāja aicinājuma piedalās šā rīkojuma 2. punktā minētajās plenārsēdēs un sanāksmēs;

5.2. pilda delegācijas vadītāja dotos uzdevumus delegācijas uzdevuma izpildei;

5.3. piedalās šā rīkojuma 4.5. apakšpunktā minētajās apmācībās.

6. Institūcija, kuru pārstāv delegācijas loceklis:

6.1. pēc delegācijas vadītāja aicinājuma nodrošina attiecīgā delegācijas locekļa dalību šā rīkojuma 2. punktā minētajās plenārsēdēs un sanāksmēs;

6.2. no tai piešķirtajiem budžeta līdzekļiem sedz attiecīgā delegācijas locekļa izdevumus, kas saistīti ar šā rīkojuma izpildi;

6.3. atbilstoši kompetencei atbalsta attiecīgo delegācijas locekli delegācijas uzdevuma izpildē.

7. Izdevumus, kas saistīti ar šā rīkojuma 4.5. apakšpunktā minētā pasākuma izpildi, sedz Finanšu izlūkošanas dienests no tam piešķirtajiem līdzekļiem.

8. Delegācijas sekretariāta funkcijas veic Finanšu izlūkošanas dienests.

9. Delegācijas pilnvaras beidzas līdz ar šā rīkojuma 4.9. apakšpunktā minētā ziņojuma iesniegšanu pēc FATF 2020. gada pirmās plenārsēdes.

Ministru prezidents A. K. Kariņš

Iekšlietu ministrs S. Ģirģens